gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl gl gl gl gl gl gl gl gl gl gl gl gl it nl en gl gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
A XV Feira do Viño de Monterrei, que reunirá a 18 adegas, incluirá un amplo programa musical
A mostra celebrarase do 12 ao 14 de agosto na praza da Alameda de Verín
8 de Agosto de 2022
Presentación da XV Feira do Viño de Monterrei, que se celebrará na segunda fin de semana de agosto en Verín.
Do 12 ao 14 de agosto Verín acollerá a XV Feira do Viño da Denominación de Orixe Monterrei. Na mostra participarán un total de 18 das 28 adegas que conforman a denominación, unha máis que no 2019, “o que demostra que, tras dous anos sen celebración pola crise sanitaria do Covid-19, o sector segue apostando por esta cita vitivinícola que para nós ten unha gran carga emocional”, destaca a presidenta o Consello Regulador da D.O. Monterrei, Lara Da Silva Rodríguez; “por iso volvemos con máis forza e ilusión se cabe, e esperamos que o visitante poida degustar todo o traballo e esforzo realizado nos últimos anos”.
O alcalde verinés, Gerardo Seoane Fidalgo, quixo facer un chamamento ao público para que veciños e visitantes se achegen ata Verín nas datas nas que se celebra a Feira para gozar dos viños de Monterrei, así como dunha completa oferta cultural e gastronómica. “Estou seguro de que a nosa feira do viño volverá ser este ano, tras o parón obrigado pola pandemia, un evento de referencia no sur da provincia de Ourense; onde quen nos visite poderá descubrir as singularidades da nosa comarca a través do seu patrimonio gastronómico, vitivinícola e cultural”, sinalaba o rexedor.
Esta cita volverá ter como escenario, como nas últimas edicións, a praza da Alameda. Ademais das casetas das adegas, estarán presentes postos gastronómicos aptos para todos os públicos. O horario de apertura das casetas será o seguinte: venres 12 de 20.30 a 23.30 h, sábado 13 de 12.30 a 14.00 h. e de 20.30 a 01.00 h, e domingo 14 de 12.30 a 14.00 h e de 19.30 a 23.30 h. Nesta edición, os prezos serán de 5 degustacións por dez euros e unha copa personalizada da D.O. por dous euros.
O acto inaugural da XV Feira do Viño de Monterrei realizarase o venres 12, a partir das 20.30 horas, na praza da Alameda. A pregoeira será Paula Vázquez Rocha, técnico da Oficina Agraria Comarcal de Verín.
Cultura, gastronomía, música e viño uniranse un ano máis no marco da Feira do Viño da D.O. de Monterrei. Así está previsto, segundo confirmou a concelleira de Educación, Cultura e Festexos de Verín, Emilia Somoza, que o acto inaugural da Feira estará amenizado pola Banda de Gaitas do Concello de Verín.
Ademais, na xornada do venres 9 actuará na Praza García Barbón, entre as 23:00 e as 00:30 horas, a orquestra Arizona. Xa a partir das 00:00 horas, será a quenda do artista Xisco Feijoó, que actuará na Zona Verde da Preguiza. Cantante, premiado bailador, coreógrafo, presentador de televisión, vocalista, mestre da ETRAD e coordinador da sección de canto da Orquestra Folk de Galicia SonDeSeu, son algunhas das facetas máis destacadas dun artista total, traballador tenaz a favor do canto e do baile tradicional, pero desde unha oúptica moderna e renovadora.
A mañá do 13 de agosto, ás 11:30 horas, a Igrexa parroquial de Santa María A Maior acollerá a conferencia de presentación da obra “A marabillosa historia do viño en Galicia” do xornalista Luís Congil. Un vibrante relato sobre o único antigo reino do mundo que leva ao viño na bandeira. A enorme relevancia comercial do viño galego na Idade Media, a súa relevancia na América do descubrimento ou a súa presenza nas mesas de reis e personalidades de toda Europa conxúganse, no caso de Monterrei, cunha gran oportunidade comercial: a historia do “virrei bo”, Gaspar de Zúñiga, V conde de Monterrei, que deixou nas novas terras un arroio de topónimos en honra da súa bondade: hoxe son unha oportunidade comercial por explorar.
O prato forte musical está reservado para o sábado 13 de agosto na praza García Barbón, ás 23:30 horas, da man de Ruth Lorenzo, unha compositora e cantante española. Coñecida pola súa participación no concurso The X Factor en 2008 e por representar a España no festival de Eurovisión en 2014 coa canción “Dancing in the Rain” e conseguir un décimo posto.
Lorenzo realizou innumerables actuacións en España, Irlanda e Reino Unido, onde segue gozando dunha gran popularidade. Así mesmo, o cantante de Aerosmith, Steven Tyler, e Slash e Carlos Santana aceptaron escribir cancións para ela. Conta con dous discos no mercado “Planeta Azúl” de 2014 e “Loveaholic” publicado en 2018.
Tamén o sábado contaremos coa actuación da Orquestra Claxxon que actuará na Praza García Barbón en dous horarios diferentes: de 22:30 a 23:30 horas; e de 01;30 a 03:30 horas da madrugada do domingo.
Por último, o domingo 13 de agosto, ás 23:30 horas, a Zona Verde da Preguiza, acollerá o concerto de Dos pájaros y un trío, un espectáculo musical protagonizado por doce músicos e cantantes que interpretan as grandes cancións de dúas dos mitos da canción de autor: Joan Manuel Serrat e Joaquín Sabina. Un tributo á parella musical que fixo vibrar ao público de todo o mundo coas súas cancións.
Neste espectáculo, José Manuel do Río Gómez e Txema Aguirrebeitia póñense na pel dos dous cantautores para revivir cancións tan míticas como “Mediterráneo”, “Penélope”, “Palabras de amor”, “E déronnos as 10”, “Quen me roube o mes de abril”….
Adegas participantes e colaboradores
A presidenta do Consello Regulador indicou o nome das 18 adegas participantes na próxima edición da Feira do Viño de Monterrei, e que son as seguintes: Ladairo, Gargalo, Valderello, Crego e Monaguillo, Quinta do Buble, Terras do Cigarrón, Triay, Adegas Terrae, Tapias Mariñan, Fragas do Lecer, Vía Arxéntea, Bodega Abeledos S.L., Setembro, Bodega Franco Basalo, Adegas Daniel Fernández, Adega Trasdovento, Adega Manuel Vázquez, Serra de Alén.
Finalmente, os participantes na presentación agradecían a implicación das institucións e entidades colaboradoras coa feira: Xunta de Galicia, Deputación de Ourense, Ministerio de Agricultura, Pesca e Alimentación, e Fondo Europeo Agrícola de Desarollo Rural (FEADER).
adegas agosto Concello de Verín concertos consello regulador denominación de orixe Feira do viño monterrei música Verín
8 de Agosto de 2022
Verín, capital da cervexa do 7 ao 9 de outubro
30 de Setembro de 2022
Celia Lendoiro Álvarez, nova responsable do Servizo de Otorrinolaringoloxía da área sanitaria ourensá
27 de Setembro de 2022
Descubrindo as novas anadas dunha vintena de adegas da D.O. Monterrei
27 de Setembro de 2022
Primeira vitoria da tempada para o Verín CF, en casa ante o Moraña CF
25 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.